OpenLLM-France/wikimedia huggingface dataset:
# Hinglaj

Hinglaj (urdú ﮨنگلاج) és el lloc més important de pelegrinatge hindu al Balutxistan a uns 250 km al nord-oest de Karachi a 25° 30′ N, 65° 31′ E﻿ / ﻿25.500°N,65.517°E﻿ / 25.500; 65.517, sota el puig del mateix nom, a la riba del riu Hingol, a l'antic principat de Las Bela i modern districte de Lasbela. La capella està dedicada a la deessa Hinglaj que els musulmans anomenen Nani i els hindús Parbati, Kali o Mata i situada en un vessant de la muntanya, estant formada per un edifici de rajoles posat en un cavitat natural; s'hi accedeix per uns escalons que porten a una esquerda semicircular des de la que els peregrins accedeixen pels quatre costats; els peregrins arriben des de Karachi i cada grup és dirigit per un cap o agwa; els honoraris eren abans recollits a Miani per un oficial (bharti), per compte del delegat del príncep de Las Bela; les dones solteres no pagaven ni tampoc els grans devots.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Yacine Bentalaa

Yacine Bentalaa (Algèria, 24 de setembre de 1955) és un exfutbolista algerià de la dècada de 1980.
Fou internacional amb la selecció d'Algèria amb la qual participà en la Copa del Món de futbol de 1982.
Pel que fa a clubs, defensà els colors de l'UPC Salembier, NA Hussein Dey, RC Kouba i USM Alger.

## Referències

* ↑ Yacine Bentalaa statistics Arxivat 2014-04-11 a Wayback Machine. at FIFA
* ↑ Algeria's World Cup squad 1982
* ↑ «Al Wasl : Bentaalla dans le staff de Maradona». Arxivat de l'original el 2011-05-27. [Consulta: 13 juliol 2019].
* ↑ Yacine Bentalaa a National-Football-Teams.com (anglès)
# Jacques Dicker

Jacques Dicker (Jotín, 31 de juliol de 1879 - Ginebra, 17 de novembre de 1942) fou un polític suís d'origen ucraïnes, membre del Partit Socialista.
Nascut en una família jueva, Jacques Dicker va estudiar dret a Kíev i va esdevenir actiu al Partit Socialista Rus. Com a resultat, sovint va ser arrestat i empresonat pel règim del tsar. Tanmateix, l'any 1906 aconseguí emigrar a Ginebra on obtingué la llicenciatura en dret l'any 1909 i fou admès a l'advocacia l'any 1915, any de la seva naturalització suïssa. Inscrit al Partit Socialista de Ginebra el 1906, va fer campanya al costat de Léon Nicole i esdevingué secretari i després president el 1922 de la Federació Socialista Suïssa de tendències d'extrema esquerra.
Conseller municipal de Plainpalais del 1924 al 1929, va ser membre del Gran Consell entre 1930 i 1941 i com a conseller nacional entre 1922 i 1925 i entre 1928 i 1941, quan es va prohibir la Federació Socialista Suïssa. Participà, juntament amb Léon Nicole, en la manifestació contra la Union Nationale, que va portar als aldarulls del 9 de novembre de 1932. Advocat penalista, va defensar Léon Nicole el maig de 1933.
Jacques Dicker és el besavi de l'escriptor Joël Dicker.

## Referències

* ↑ Gattiker, Annetta. L'affaire Conradi, 1975.
# Calhoun (Geòrgia)

Calhoun és una població dels Estats Units a l'estat de Geòrgia. Segons el cens del 2000 tenia 10.667 habitants.

## Demografia

Segons el cens del 2000, Calhoun tenia 10.667 habitants, 4.049 habitatges, i 2.672 famílies. La densitat de població era de 353,5 habitants per km².
Dels 4.049 habitatges en un 30,9% hi vivien nens de menys de 18 anys, en un 47,8% hi vivien parelles casades, en un 13,9% dones solteres, i en un 34% no eren unitats familiars. En el 28,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,2% tenia menys de 18 anys, un 11,2% entre 18 i 24, un 31% entre 25 i 44, un 20,1% de 45 a 60 i un 13,5% 65 anys o més.
L'edat mediana era de 34 anys. Per cada 100 dones de 18 o més anys hi havia 96,7 homes.
La renda mediana per habitatge era de 33.618 $ i la renda mediana per família de 42.310 $. Els homes tenien una renda mediana de 27.616 $ mentre que les dones 25.018 $. La renda per capita de la població era de 19.887 $. Entorn del 12,5% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Calhoun». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Calhoun». American Fact Finder. Oficina del Cens dels Estats Units, 12-01-2010.
# Cultures neolítiques i calcolítiques de Mesopotàmia

El neolític a Mesopotàmia comença cap al 7000 aC amb l'eclosió de les primeres cultures agrícoles i després els primers poblets, fins a arribar a les ciutats sumèries cap al 3700 aC.
Els sumeris es creu que es van desplaçar del nord-oest cap al país entre els dos rius cap al 4000 aC, i van substituir (i es varen barrejar) a les poblacions locals.
Jarmo, o Qalat Jarmo, és una ciutat al peu de les muntanyes Zagros on s'han trobat restes arqueològiques que estableixen que és un dels primers llocs del món on es practicava l'agricultura cap al 7000 aC. Es va trobar als anys 40 del segle xx i va ser excavat per experts entre 1848 i 1955
La cultura de Umm Dabaghiya s'estengué del 7000 fins després del 6000 aC i suposa una consolidació de l'agricultura, amb acumulació de productes per la redistribució i potser les primeres aparicions de caps
La cultura de Hassuna (Tell Hassuna) es va desenvolupar a continuació, a la zona de Mossul, amb aparició de la ceràmica, força treballada, i les primeres construccions. S'estengué de cap al 6000 aC al 5300 aC.
Al mateix temps es desenvolupa més al nord la cultura Halaf que s'estendrà de cap al 5800 aC fins al 4500 aC, a la vall del Khabur, on la ceràmica és més estilitzada i pintada
La cultura de Samarra es desenvolupa des prop del 6000 aC fins almenys el 5000 aC simultània a la de Hassuna. En haver-hi menys pluges es va fer necessari emmagatzemar més productes. La ceràmica està feta per especialistes, i l'agricultura està més desenvolupada amb proves d'irrigació. Es practica la pesca.
Al 4500 aC apareix la cultura d'Ubaid (del lloc que es va trobar primer) a Sumer. Es caracteritza per una ceràmica desenvolupada i característica i l'aparició de petits poblets d'agricultors i pescadors, amb restes d'enterraments amb acompanyament d'alguns ritus. La cultura s'estengué cap al nord substituint la cultura de Halaf.
Es divideix en tres períodes: Eridu (4500 aC-4100 aC), Hajji Muhammad (4100 aC-3750 aC) i Uruk (3750 aC-3200 aC), la darrera de transició cap a l'edat del bronze.

## Bibliografia

* Elena Cassin, Joean Bottéro i Joan Vercoeur, Los Imperios del Antiguo Oriente del Paleolítico a la mitad del segundo milenio, Mexico DF, Buenos Aires i Madrid, 1a edició 1970, ISBN 84-323-0118-3

## Vegeu també

* Jemdet Nasr
* Tepe Gaura
* Cultura de Samarra
# Miguel Candel Sanmartín

Miguel Candel Sanmartín (Barcelona, 3 de gener de 1945) és un filòsof, professor universitari i traductor català.

## Biografia

Miguel Candel va obtenir la llicenciatura en Filosofia i Lletres el 1967 i un doctorat en Filosofia per la Universitat de Barcelona (UB) el 1976 amb una tesi sobre la lògica d'Aristòtil. Va ser professor no numerari d'Història de la Filosofia Antiga a la UB des de 1971 fins al 1977 i professor de grec a l'ensenyament secundari fins al 1988. Posteriorment, obtingué la plaça de professor titular d'Història de la Filosofia Antiga i Medieval a la Facultat de Filosofia de la UB des de 1992 fins al 2015. Va ser al seu torn director de Departament d'Història de la Filosofia, Estètica i Filosofia de la Cultura de la UB de 2004 a al 2012. Actualment és professor emèrit de la mateixa universitat.
S'ha especialitzat en filosofia antiga i medieval i ha traduït diverses obres d'autors clàssics, especialment d'Aristòtil. Ha estudiat la tradició gnoseològica aristotèlica des de l'Edat antiga fins al Renaixement i la seva influència en la filosofia moderna. A més de la seva carrera docent, ha exercit la seva tasca com a traductor a la Secretaria General de les Nacions Unides a Nova York, a l'Organització de les Nacions Unides per al Desenvolupament Industrial a Viena, així com en la Comissió Europea a Luxemburg.

## Obra publicada

* Metafísica de cercanías (2004)
* Tiempo de eternidad. Reflexiones sobre y desde la filosofía antigua (2013)
* Derechos torcidos: conversaciones sobre el "derecho a decidir", la soberanía, la libre determinación y la España federal, 2017, amb Salvador López Arnal. ISBN 9788416995264.
* Ser y no ser. Crítica de la razón narcisista (2018)

## Referències

* ↑ «Biografía». . Montesinos [Consulta: 4 febrer 2021].
* ↑ «Miguel Candel Sanmartín» (en catalán). . UB [Consulta: 4 febrer 2021].
* ↑ «Miguel Candel». . Dialnet [Consulta: 4 febrer 2021].
* ↑ «Miguel Candel». . El Viejo Topo [Consulta: 4 febrer 2021].
# Un guapo del 900 (pel·lícula de 1960)

Un guapo del 900 és una pel·lícula en blanc i negre de l'Argentina dirigida per Leopoldo Torre Nilsson sobre el seu propi guió escrit en col·laboració amb Samuel Eichelbaum segons l'obra de teatre homònima d'aquest. Es va estrenar el 17 d'agost de 1960 i va tenir com a protagonistes a Alfredo Alcón, Arturo García Buhr, Élida Gay Palmer, Lydia Lamaison i Duilio Marzio.

## Sinopsi

El pinxo guardaespatlles d'un polític de principis del segle XX, entre la influència de la seva mare i la lleialtat al seu patró.

## Altres versions

Basades en la mateixa obra teatral es van filmar Un guapo del 900 dirigida el 1952 per Lucas Demare, que va quedar inconclusa, i Un guapo del 900 dirigida el 1971 per Lautaro Murúa.

## Repartiment

* Alfredo Alcón ... Ecuménico López
* Arturo García Buhr ... Alejo Garay
* Élida Gay Palmer ... Edelmira Carranza de Garay
* Lydia Lamaison ... Doña Natividad
* Duilio Marzio ... Clemente Ordóñez
* Susana Mayo
* Beto Gianola
* Eduardo Foglizzio
* Ovidio Fuentes
* Mario Rolla
* Walter Soubrié
* Oscar Matarrese
* Francisco Iribarren
* Alejandro Oster
* Pablo Rivera
* José Del Vecchio
* David Tonelli
* Ángel Vigo
* Luis Otero
* Jorge Villalba

## Referències

* Manrupe, Raúl; Portela, María Alejandra. Un diccionario de films argentinos (1930-1995) pág. 258. Buenos Aires, Editorial Corregidor, 2001. ISBN 950-05-0896-6.
* Martín, Jorge Abel. Los films de Leopoldo Torre Nilsson. Buenos Aires. Ediciones Corregidor., 1980.

## Enllaços externs

* Informació sobre Un guapo del 900 a Cinenacional.com
* Un guapo del 900 a YouTube
# Nimrod

«Nimrod» té aquests significats:
* Nimrod (personatge del Gènesi), fill de Cuix, net de Cam i besnét de Noè
* Nimrod (informàtica), ordinador construït al Regne Unit per la companyia Ferranti, per executar un videojoc
* Nimrod (Minnesota), població dels Estats Units a l'estat de Minnesota
* Expedició Nimrod, primera de les tres expedicions a l'Antàrtic comandades per Ernest Shackleton
* Fortalesa de Nimrod, castell medieval al nord dels alts del Golan
* Illes Nimrod, grup d'illes de les quals va informar per primera vegada l'any 1828 el Capità Eilbeck, del vaixell Nimrod
# Housse

Housse (ídem en való) és un nucli del municipi belga de Blegny a la província de Lieja a la regió valona. Es troba a un crestall entre la vall del Julienne i la del Bolland a una altitud de 164 metres sobre el nivell mitjà del mar. Hi neix el No, un pettit afluent del Julienne.
Fins a la fi de l'antic règim el poble va ser una senyoria dins del comtat de Dalhem, succeït el 1244 pel duc de Brabant. Des d'aleshores, el poble va seguir la sort de les Disset Províncies. El 1661, després del Tractat de partició passà sota el domini de Castella fins que al Tractat de Fontainebleau (1785) passà als Països Baixos austríacs durant el regne de Josep II del Sacre Imperi Romanogermànic. Després del Tractat de Fontainebleau de 1814 passà al Regne Unit dels Països Baixos i el 1830 a Bèlgica. El 1977 es va fusionar amb Blegny.
* Porta fortificada de la masia construïda sobre les fundacions del castell del 1163 derrocat el 1827
* Cementiri
* Antigues cases a la riba del Julienne
* El Julienne que fa de frontera amb Cheratte
* La masia construïda a les ruïnes de l'antic castell dels senyors d'Haultepenne
* Panorama del poble amb l'església de Joan Baptista al fons
* Carrer Wérihet amb la casa nadiua del poeta Nicolas Donnay

## Locs d'interès

* Una escultura per Jean Del Cour a l'església de Joan Baptista
* La masia i les restes del castell del segle xvii i xviii, una possessió del barons d'Haultepenne

## Fills predilectes

* Toussaint Fafchamps (1783-1868), enginyer
* François Maréchal (1861-1945), gravador
* Nicolas Donnay (1926-1988), poeta való

## Referències

             A Wikimedia Commons hi ha contingut multimèdia relatiu a: Housse
* ↑ Haust, Jean. Dictionnaire liégeois. Lieja: Editorial H. Vaillant-Carmanne, 1933, p. 333.
* ↑ «www.earthtools.org». Arxivat de l'original el 2012-04-01. [Consulta: 26 juny 2012].
* ↑ Del Vaux, Henri Joseph Barthélemi. «Housse». A: Dictionnaire géographique de la province de Liège (en francès). volum 1. Lieja: Jeunehomme, 1841, p. 218-220.
* ↑ Arxivat 2016-03-03 a Wayback Machine. Arxivat 2016-03-03 a Wayback Machine. Arxivat 2016-03-03 a Wayback Machine. Arxivat 2016-03-03 a Wayback Machine. Arxivat 2016-03-03 a Wayback Machine. Housse, een overblijfsel van de baronnen de Haultepenne (neerlandès) Arxivat 2016-03-03 a Wayback Machine., web Châteaux of Belgium, (en català: Housse, un relicte de la baronia d'Haultepenne)
* ↑ Farcy, Philippe «Wérihet, aux Haultepenne» (en francès). La Libre Belgique, 05-09-2008.
* ↑ Bonmariage, Emile «Housse revalorise son patrimoine» (en francès). Le Soir, 05-02-1996.

## Bibliografia

* Bolland, Paul; Counet, Victor. Blegny Autrefois: Barchon, Blegny-Trembleur, Housse, Mortier, Saint-Remy, Saive (en francès). Lieja: Noir Dessin productions, 2011, p. 194. ISBN 978-2873512378.
# Bajagić

Bajagić és un poble del municipi de Sinj (comtat de Split-Dalmàcia, Croàcia), prop de la frontera amb Bòsnia i Hercegovina. El 2011 tenia 562 habitants. La parròquia fou creada el 1780, després del final del domini otomà.

## Referències

* ↑ «Census of Population, Households and Dwellings 2011» (en anglès). Croatian Bureau of Statistics, 01-12-2012. [Consulta: 16 gener 2021].
* ↑ «Sv. Nikola biskup u župi Bajagić» (en croat), 10-12-2006. [Consulta: 16 gener 2022].
# Jean-Pierre Heynderickx

Jean-Pierre Heynderickx (Merelbeke, 5 de maig de 1965) va ser un ciclista flamenc, que fou professional entre 1987 i 1998. Del seu palmarès destaca una victòria a la Volta a Espanya
Un cop retirat s'ha dedicat ha dirigir diferents equips ciclistes, entre els quals destaquen l'Omega Pharma-Lotto, el Lotto-Belisol o el MTN-Qhubeka.

## Palmarès

* 1986
** 1r als Dos dies del Gaverstreek i vencedor d'una etapa
* 1988
** Vencedor d'una etapa del Tour d'Armòrica
* 1989
** Vencedor d'una etapa de la Volta a Espanya
* 1990
** 1r a la Saragossa-Sabiñánigo
* 1994
** Vencedor d'una etapa a l'Étoile de Bessèges
* 1995
** 1r a la Clàssica d'Almeria
** Vencedor d'una etapa de la Volta a la Xina

### Resultats al Tour de França

* 1988. 148è de la classificació general
* 1990. Abandona (11a etapa)

### Resultats a la Volta a Espanya

* 1989. 124è de la classificació general. Vencedor d'una etapa
* 1990. Abandona
* 1992. Abandona

## Referències

* ↑ «El belga Heynderickx sorprendió a los mas veloces de la Vuelta». Mundo Deportivo, 16-05-1989 [Consulta: 29 maig 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Calhoun

«Calhoun» té aquests significats:
* Toponímia:
** Calhoun (Geòrgia), població dels Estats Units a l'estat de Geòrgia
** Calhoun (Illinois), població dels Estats Units a l'estat d'Illinois
** Calhoun (Kentucky), població dels Estats Units a l'estat de Kentucky
** Calhoun (Missouri), població dels Estats Units a l'estat de Missouri
** Calhoun (Tennessee), població dels Estats Units a l'estat de Tennessee
** Calhoun City, població dels Estats Units a l'estat de Mississipi
** Calhoun Falls, població dels Estats Units a l'estat de Carolina del Sud
** Fort Calhoun, població dels Estats Units a l'estat de Nebraska
* Personatges:
** Barney Calhoun, personatge de videojoc de la sèrie Half-Life
** Lee Calhoun (Laurel, 1933 - Erie, 1989), atleta estatunidenc especialista en els 110 metres tanques
# Coregonus maraena

Coregonus maraena és una espècie de peix de la família dels salmònids i de l'ordre dels salmoniformes.

## Morfologia

Els mascles poden assolir 130 cm de llargària total i 10 kg de pes.

## Reproducció

És ovípar, fresa al novembre i enterra els ous en nius desprotegits.

## Distribució geogràfica

Es troba a Europa: Polònia, Suècia i Finlàndia.

## Referències

* ↑ BioLib (anglès)
* 1 2 FishBase (anglès)
* 1 2 Berg, L.S. 1962. Freshwater fishes of the U.S.S.R. and adjacent countries. vol. 1, quarta edició. Israel Program for Scientific Translations Ltd, Jerusalem.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.

## Bibliografia

* Chiba, K., Y. Taki, K. Sakai i Y. Oozeki 1989. Present status of aquatic organisms introduced into Japan. p. 63-70. A S.S. De Silva (ed.) Exotic aquatic organisms in Asia. Proceedings of the Workshop on Introduction of Exotic Aquatic Organisms in Asia. Spec. Publ. Asian Fish. Soc. 3, 154 p.
* Dahr, E., 1947. Biologiska studier över siken Coregonus lavaretus Linné vid mellansvenska Östersjökusten.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Flajshans, M., O. Linhart, V. Slechtová i V. Slechta 1999. Genetic resources of commercially important fish species in the Czech Republic: present state and future strategy. Aquaculture 173(1-4):471-483.
* Hanel, L. 2003. The ichthyofauna of the Czech Republic: development and present state. Matthias Belivs Univ. Proc. 3(1): 41-71.
* Heese, T., 1988. Some aspects of the biology of the whitefish, Coregonus lavaretus (L.), from the Pomeranian Bay.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M. 1997. European freshwater fishes. Biologia 52, Suppl. 5:1-271.
* Kottelat, M. i Freyhof, J., 2007. Handbook of European Freshwater Fishes. Publications Kottelat, Cornol, Suïssa.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Spratte, S i U. Hartmann 1997. Fischartenkataster: Süßwasserfische und Neunaugen in Schleswig-Holstein. Ministerium für ländliche Räume, Landwirtschaft, Ernährung und Tourismus, Kiel, Alemanya. 183 p.
* Svärdson, G., 1979. Speciation of Scandinavian Coregonus.
* Swedish Museum of Natural History 1999. NRM Ichthyology collection database. Ichthyology Section, Department of Vertebrate Zoology, Swedish Museum of Natural History, Estocolm, Suècia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* «Coregonus maraena». Catalogue of Life. (anglès) (anglès)
# Matthew Archibald

Matthew "Matt" Archibald (Hamilton, 20 de maig de 1986) és un ciclista de Nova Zelanda, especialista en la pista.

## Palmarès en pista

* 2013
** Campió d'Oceania en velocitat per equips (amb Edward Dawkins i Sam Webster)
* 2014
** Campió d'Oceania en Quilòmetre
** Campió d'Oceania en velocitat per equips (amb Edward Dawkins i Sam Webster)
* 2015
** Campió de Nova Zelanda en Quilòmetre

## Enllaços externs

* Fitxa a sitiodeciclismo.net
* Fitxa a cyclebase.nl
# Iris Films

Iris Films va ser una productora fundada a Barcelona l'any 1909 per Andreu Cabot i Puig i Joan Verdaguer i Mora.
El director operador principal va ser Narcís Cuyàs i Parera. Un any més tard Joan Verdaguer i Mora juntament amb Narcís Cuyàs, van abandonar la productora i aquesta es va passar a dir "Cabot i Puig". Andreu Cabot va contractar a Fructuós Gelabert que en només un any fa fer 32 documentals.

## Referències

* ↑ «Iris Films». Diccionari enciclopèdic del cinema a Catalunya. Barcelona: Grup Enciclopèdia Catalana.
# Yakisoba

Yakisoba (焼きそば), literalment «fideu fregit», és un plat japonès de pasta fregida. Són originaris de la Xina (allí es coneix amb el nom chow mein), però avui dia estan integrats plenament en la cuina japonesa, tal com passa amb el ramen. Encara que el terme soba forma part de la paraula yakisoba, aquests fideus no s'elaboren amb farina de fajol, sinó que són molt similars als ramen, que es fan amb farina de blat.

## Servir

El yakisoba se serveix molt familiarment com un plat d'acompanyament a uns altres o com un plat principal. Una altra manera popular de preparar el yakisoba del servei al Japó és apilar els fideus en un congret i llescar-ho pel centre a l'estil d'un frankfurt, i ho adornen amb maionesa i trossos de gingebre en vinagre. Es denomina «pa yakisoba», està comunament disponible en els locals matsuri (festivals) o conbini (badulaque).
Se li dona sabor amb una salsa denominada salsa yakisoba (similar a la salsa okonomiyaki), aonori i beni shōga.

## Preparació

Cuinar-ho és molt simple: n'hi ha prou d'escalfar una cassola en la qual es fregeix amb una mica d'oli vegetal i s'afegeix carn de vedella, pollastre o porc, juntament amb altres afegits com ara col, cebes o pastanaga. S'agreguen els fideus cuits al vapor, i s'aboca dins una mica d'aigua per a desembolicar els fideus, i es cuina fins que se'n va l'aigua. Llavors s'afegeix la salsa i se serveix. A vegades, s'utilitza el fideu japonès udon com a substitut del fideu xinès soba i es denomina en aquest cas a l'estil del yaki udon. Aquesta variació va ser iniciada en les prefectures de Kitakyushu i Fukuoka. L'instant yakisoba, com ara “UFO”, es ven comunament en els supermercats japonesos i en alguns de xinesos. Es pot preparar simplement afegint aigua bullent.

## Curiositats

El yakisoba se serveix diàriament al Camp Hansen dels Estats Units (Marine Corps) de base a Okinawa, al Japó, i ha arribat a ser un dels plats favorits entre els marines, i el yakisoba és servit en el menú de gairebé totes les bases de la marines de tot el món.

## Referències

* ↑ Chen, Helen. Helen's Asian kitchen. Easy Asian noodles (en anglès). Hoboken, N.J.: John Wiley & Sons, 2010. ISBN 978-0-470-38755-9.

## Enllaços externs

* Receptes amb Yakisoba Arxivat 2018-08-28 a Wayback Machine. (castellà)
# Jesús Morillas Fernández

Jesús Morillas Fernández (Madrid, 24 d'agost de 1966) és un exfutbolista espanyol, que ocupava la posició de defensa.
Va militar al Rayo Vallecano entre 1994 i 1996, jugant un partit a primera divisió a l'estadi El Molinón. Abans, entre 1991 i 1994, havia jugat amb el Xerez CD.

## Enllaços externs

* Fitxa de Morillas (castellà)